《高宗皇帝挽词 其八》
宋代·洪刍

北内神灵地，期期亿万年。岩廊明圣日，宇宙戴尧天。

乐事湖山在，英徽雅颂传。那知开玉锁，不恋地行仙。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。